GiliGold/VAD_KnessetCorpus huggingface dataset:
<שי סומך: תעודת המשלוח של מוצר הבשר הונפקה במהלך 24 השעות וקיימת התאמה בין המוצרים שבמשלוח לבין תעודת המשלוח.
<נופר טל: חסר כאן משהו.
<נופר טל: אתה יכול להקריא את סעיף 214?
<נעה בן שבת: כנראה לקבצים נמאס מרוב תיקונים ושינויים והם התחילו להתפרע.
<נופר טל: אין בעיה.
<נופר טל: אם אתה יכול לומר לנו היכן נאמר כמפורט.
<רוית ארבל: כנראה כמפורט בסעיף 211.
<שי סומך: כמפורט בסעיף 211.
<נופר טל: אם נלך לסעיף 211, נראה את מספר הטלפון.
<נעה בן שבת: אפשר להתחיל שוב להתווכח על כך.
<נופר טל: אנחנו לא רוצים.
<נופר טל: יש דברים שהם מהותיים, שאני מסכימה שאם הם לא קיימים, זאת עבירה פלילית.
אלי אלאלוף: קבענו אתמול מה שקבענו ולא חוזרים לזה.
<נופר טל: זאת לא תהיה עבירה פלילית אם טעינו במספר הטלפון של השליח.
<רוית ארבל: יש כאן סעיף אחר שקובע עבירה פלילית עם שנתיים מאסר.
<רוית ארבל: אולי זה יכול להיות פחות ונעביר אותה למדרג הנמוך, לעניין הפרטים בתעודת המשלוח.
<נעה בן שבת: לעניין מספר הטלפון של המוביל, אנחנו נגיד שהעבירה הזאת, במקרה שזה הפרט היחיד שחסר בתעודת המשלוח, תועבר.
<נעה בן שבת: את מבינה שתעודת משלוח זה דבר מאוד מאוד חשוב ויש משמעות לכך שהמשווק יוודא שיש תעודת משלוח ושהפרטים המהותיים נמצאים שם.
<נעה בן שבת: אם רוצים להגיד למעט פרט כזה וכזה בתעודת המשלוח.
<שי סומך: יש הוראה כללית.
<נופר טל: לצערי הרב אנחנו נכווינו קשות מהרגולטור של משרד הכלכלה בענף הגנת הצרכן שנכנס להוראות דווקניות בחוק.
<נופר טל: אנחנו לא יכולים להרשות לעצמנו שהוראה כזאת תהיה בחוק מהסיבה הפשוטה שהיום זה אני ואתה וחברי הוועדה והאנשים שנמצאים כאן, ומחר יש לי הזמנה לדין וכתב אישום בעקבות דבר כזה.
אלי אלאלוף: אני מבקש, זה ברור.
אלי אלאלוף: הודיעו לך שיתקנו את זה.
<נעה בן שבת: לא, אדוני, לא נתקן את זה.
<נעה בן שבת: דנו בזה והוחלט להשאיר את הפרט של מספר הטלפון של הנהג כדי שכן יהיה אפשר לזמן אותו לבדיקה.
<נעה בן שבת: דיברנו על זה ארוכות.
<מירה סלומון: לאדוני הייתה יוזמה לקשור את הטלפון הנייד לרכב ולא לנהג.
<נופר טל: העניין הוא שזאת לא תהיה עבירה פלילית אם יש טעות.
<נעה בן שבת: עכשיו השאלה היא האם ברור שצריכה להיות עבירה על כך שאתה מוכר בלי תעודת משלוח.
<נעה בן שבת: את אומרת שאולי הפרט הזה, רק הפרט הזה חסר ועל זה יעמידו לדין עם שנתיים מאסר.
<נעה בן שבת: אם זה הפרט היחיד, קשה להאמין שעל זה יעמידו לדין אבל אנחנו חושבים שלהמשיך ולהתנהל עם הדבר הזה, לא.
<שי סומך: לגבי המשווקים.
<שי סומך: כל החובה היא לבדוק שיש תעודת משלוח.
<שי סומך: החובה לא לבדוק את כל הפרטים שיש.
<רוית ארבל: אבל זה לא מה שכתוב ב-(49).
<רוית ארבל: אתה צודק במאה אחוזים.
<רוית ארבל: אנחנו מבקשים שסעיף (49) יתוקן.
אלי אלאלוף: ברשותכם, כרגע נפסיק את הדיון בזה.
אלי אלאלוף: תדברו עם שי בהפסקה.
<נעה בן שבת: (50)
<נעה בן שבת: מוציא מוצא בשר מאתר מכירה אל אתר מכירה אחר או ליצרן, בלי שצורפה למשלוח של מוצר הבשר תעודת משלוח למוצר בשר חדשה, בניגוד להוראות סעיף 217.
<נעה בן שבת: (51) לא מקיים הוראה מהוראות צו הפסקה של מפקח לפי סעיף 219.
<נעה בן שבת: 219 זה לא הסעיף הנכון.
<נעה בן שבת: סעיף 239(א6)(1).
<נעה בן שבת: אבל צו ההפסקה הוא לא של מפקח אלא של הרשויות המקומיות, לפי רישוי עסקים.
<נעה בן שבת: למה אנחנו מפלילים את זה בחוק שלנו אם אלה הוראות של חוק רישוי עסקים?
<נעה בן שבת: כי הפעולה שלא מקיים את ההוראה.
<נעה בן שבת: אני חושבת שמשרד המשפטים צריך לבדוק את הנושא הזה.
<נעה בן שבת: למה אנחנו אומרים לא מקיים הוראה מהוראות צו הפסקה.
<נעה בן שבת: אולי עדיף שמשרד הפנים יבדוק.
<נעה בן שבת: אני אשמח אם משרד הפנים יוכל להתייחס לזה.
<נעה בן שבת: אנחנו מדברים על סעיף 239(א)(1) שאומר שרופא וטרינר מוסמך בשווקים לא ירשה להעביר מוצר בשר לאתר מכירה במקרים אלה, אם ניתן לגבי אתר המכירה צו הפסקה לפי סעיפים (16), (17), (20), (22) ו-(א) לחוק רישוי עסקים.
<שחר פרלמוטר: אני חושב שזה רלוונטי גם לצו השני.
<שחר פרלמוטר: הסעיף הזה כולל שני חלקים כאשר החלק האחד הוא מקום בו ניתן צו הפסקה לפי חוק רישוי עסקים.
<שחר פרלמוטר: כאן אני מבין מה שאת אומרת ואני אבדוק את זה.
<שחר פרלמוטר: כלומר, כאן הסיטואציה הזאת רק מצב שבו זה משמש לכלי אכיפה אבל הסיטואציה השנייה היא מצב שבו הרופא הווטרינר סבר וזה לא קשור לחוק רישוי עסקים.
<שחר פרלמוטר: אני לא רואה סיבה להחריג.
<נעה בן שבת: אם הרופא הווטרינר סירב להוציא תעודה וטרינרית והיצרן הוציא מוצר, יש כאן עבירה פלילית על היצרן.
<נעה בן שבת: אנחנו מתכוונים להגיד שהרופא הווטרינר, יש עליו עבירה אם הוא הרשה להוציא מוצר בשר במקרים כאלה?
<נעה בן שבת: אין עבירות.
<נעה בן שבת: אז מי אחראי?
<נעה בן שבת: זה לא כל כך ברור.
<שי סומך: יש גם חובה על יצרן לא להוציא תעודת משלוח.
<נעה בן שבת: זה כבר הופלל ב-(47), מנפיק תעודת משלוח למוצר בשר בניגוד להוראות סעיף 210.
<שי סומך: יש כאן טעות בהפניה.
<שי סומך: אני לא מכיר את הסעיף הזה.
<נעה בן שבת: אני חושבת שאסור להשאיר כאן אי בהירות.
<נעה בן שבת: שי אומר שההוראה של פסקה (51) אולי מתייחסת לצווים של מפקח ואולי אפילו בסעיף 195 או משהו כזה, אבל אני חושבת שזאת לא הכוונה ואני מציעה שאולי תנסו לברר מה היה בנוסחים הקודמים.
<רוית ארבל: לגבי סעיף 195, אין ממש צורך בזה.
<שחר פרלמוטר: אני רק אגיד לפרוטוקול שככל שזה קשור לחוק רישוי עסקים.
<שי סומך: זה לא קשור אלינו.
<שי סומך: זה בכלל לא קשור לחוק הזה.
<נעה בן שבת: אנחנו נמחק את ההוראה הזאת.
<נעה בן שבת: אם אין הפניה ואין לה הצדקה, אנחנו נמחק אותה.
<אבשלום דולב: אני מתנצל אבל פשוט הצתה מאוחרת.
<אבשלום דולב: אנחנו בדקנו עוד פעם את סעיף 321 וסעיף 321(2) מדבר על פיקוח וטרינרי במפעלים לבשר גולמי כהגדרתם.
<אבשלום דולב: זה בין השאר גם המשחטות.
<אבשלום דולב: מה שלא כתוב בסעיף הזה, זאת שום התייחסות למחיר הבסיסי שנקבע בתאגיד.
<אבשלום דולב: המחיר הבסיסי שנקבע בתאגיד מופיע בסעיף 241 והוא קובע שבתאגיד יהיו 34 אלף שקלים ואחר כך הוא מסתמך על זה שבעת פיקוח וטרינרי במפעל, בסעיף 242, סעיף אחריו, ישלם היצרן ובהסתמך על המחיר הבסיסי.
<אבשלום דולב: כאן יש הסתבכות.
<אבשלום דולב: כל הרופאים שמשובצים למפעלים שבפיקוח משרד הבריאות, יש להם מחיר בסיסי ועל בסיס זה נקבע בסופו של דבר התעריף לרופא.
<אבשלום דולב: זה בעוד שעל המשחטות השאירו את זה פתוח בלי התייחסות למחיר הבסיסי.
<אבשלום דולב: לכן אני מבקש שפשוט בסעיף (2) יכניסו ניסוח שיתייחס למחיר הבסיסי שמופיע ב-241.
<אבשלום דולב: זה הגיוני.
<אבשלום דולב: אלה רופאים מאותו תאגיד.
<אבשלום דולב: הם אמנם משרתים שתי זרועות שונות, האחת של משרד הבריאות והאחת של משרד החקלאות, אבל הבסיס צריך להיות אחיד.
<שי סומך: זאת אותה התייעצות.
<שי סומך: היא קשורה גם לנוסחים האלה.
<שי סומך: אותה התייעצות שנעשה בהפסקה.
<נעה בן שבת: אבל אנחנו מבקשים לחזור עם תשובות כי יש כוונה להצביע ביום ראשון.
<נעה בן שבת: אנחנו בעמוד 50.
<נעה בן שבת: (52) מוציא מוצר בשר מאתר ייצור בתקופת המעבר, בלי שצורפה למשלוח של מוצר הבשר תעודת משלוח למוצר בשר, בניגוד להוראות סעיף 259(ב)(1) או בלי שצורפה תעודה וטרינרית, בניגוד להוראות סעיף 259(ב)(2).
<משה רפאלוביץ: לעניין העונשין.
<משה רפאלוביץ: אני חושב שצריך להוסיף עוד עבירה אחת שצריך לתת עליה קנס ואני לא יודע איך עושים את זה עכשיו.
<משה רפאלוביץ: למי שמפריע לרופא וטרינר בשווקים לבצע את תפקידו, או גם במפעלים.
<נעה בן שבת: יש הוראה כזאת.
<נעה בן שבת: יש הוראה לגבי הפרעה למפקח.
<נעה בן שבת: הוראה כללית.
<נעה בן שבת: הכוונה היא לרופא וטרינר שהוא מוסמך לפי החוק והוא מפקח לפי החוק.
<משה רפאלוביץ: אם זה מופיע, אני מוותר.
<משה רפאלוביץ: אני לא רוצה להטריד.
<אריה בן ארי: העלינו בעיה בסעיף 321(2).
<אריה בן ארי: רק התעריף לבתי השחיטה, למשחטות, לא נקבע כאן ואילו כל השאר נקבע.
<אריה בן ארי: הדבר היחיד שנשאר פתוח, אלה המשחטות.
<אפרת אביאני: המשחטות פועלות מכוח תקנות לפי פקודת מחלות בעלי חיים.
<אפרת אביאני: האגרות נקבעות בתקנות.
<אפרת אביאני: אין צורך לקבוע כרגע את התעריף מכיוון שאנחנו עכשיו צריכים לחזור לתקנות שלנו ובעצם לכתוב אותן מחדש בהתאמה לכל הדרישות ולעדכן אותן וגם לקבוע בהן את האגרות.
<אפרת אביאני: לכן אין הגיון עכשיו בחוק לקבוע אגרה בעד משהו שאת המהות שלו קובעים בתקנות.
<אפרת אביאני: בניגוד לחוק הזה, חוק המזון, בו גם מהות הפיקוח וגם המינוי של הרופא הווטרינר וכל ההסדרים המהותיים נקבעים בחוק ולכן הגיוני גם לקבוע את האגרה בחוק, בפקודת מחלות בעלי חיים ההסדר המהותי נקבע בתקנות ולכן גם האגרה צריכה להיקבע בתקנות והיא תיקבע בהליך תקין, שקוף, פומבי ובאישור הוועדה בכנסת.
<אריה בן ארי: הסברתם כאן קודם את הפשטות בתהליך הגבייה וקביעת התעריפים שזה פנטסטי.
<אריה בן ארי: זה פשוט נהדר.
<אריה בן ארי: הגדרתם תעריף לביקורת בשווקים והגדרתם תעריף לרופא וטרינר.
<אריה בן ארי: אני לא מבין למה אותה פשטות לא ממשיכה בכל התהליך שאתם בונים כאן.
<אריה בן ארי: למה החרגתם דווקא את זה.
<אריה בן ארי: צר לי אבל משפטית רופא וטרינר הוא רופא וטרינר ואם זאת תקנה או הגדרה, מה ההבדל?
<אריה בן ארי: יש כאן גוף שפועל.
<אריה בן ארי: בניסוח של הסעיף הזה כתבתם, ואני אקריא: ישולמו לפי סעיף 32מ לחוק הרופאים הווטרינריים וייקבעו בהסתמך על הערכת עלות הפעלת התאגיד.
<אריה בן ארי: התאגיד הזה הולך לפעול גם בשווקים וגם במשחטות.
<אריה בן ארי: איך תחלקו ביניהם?
<אריה בן ארי: אתם בונים כאן עכשיו מערכת מסובכת, לא מוגדרת, שתפתח פתח לדיונים אין סופיים.
<אפרת אביאני: אני לא חושבת שזה נכון.
<אפרת אביאני: קודם כל, הסבירו כאן איך ינוהל הנושא הזה.
<אבשלום דולב: אני הצעתי קודם, ואני חוזר ומציע, שבסעיף הזה פשוט להפנות לסעיף 241.
<אבשלום דולב: בואו נקבע שיש סכום אגרה בסיסי שהוא 34 אלף שקלים והוא סכום אגרה ששייך לכל הרופאים הווטרינריים של התאגיד שאינם עובדים במשחטות.
<אבשלום דולב: בואו ניקח את אותה הגדרה בדיוק ונדביק אותה לאותו סעיף.
<אפרת אביאני: זה לא מתאים כי זה חוק אחר.
<אפרת אביאני: להזכיר לך, התאגיד הוא תאגיד שכפוף לשני שרים.
<אפרת אביאני: החוק הזה שדנו בו בשבועיים האחרונים הוא חוק של משרד הבריאות.
<אפרת אביאני: הסעיף הזה הוא תיקון בחוק ששייך למשרד החקלאות.
<אבשלום דולב: אני מסכים אבל זה אותו רופא וטרינר.
<אפרת אביאני: לגבי החשש שהכספים יתערבבו, הסבירו כאן היטב לא פעם אחת.
אלי אלאלוף: אני רוצה לראות אם אני מבין.
אלי אלאלוף: הוא מציע לקחת את הסכום בלי לחבר.
אלי אלאלוף: תקבעו סכום.
אלי אלאלוף: מה ההיגיון שאפשר למצוא את זה בחוק אחר ושלום על ישראל.
אלי אלאלוף: אני רוצה לעשות את זה מאוד פשוט.
אלי אלאלוף: נקבע סכום במקום אחר, אנחנו מאמצים ותו בלי לשנות חוק וזה הסכום הבסיסי.
<אפרת אביאני: אתה קובע אגרה על שירות שאת המהות שלו אתה עוד לא קבעת.
אלי אלאלוף: אני עוד לא קבעתי שום דבר עד שהחוק יעבור.
<אפרת אביאני: בחוק הזה, כשהוא יעבור, אתה תעשה קביעה של אגרה בעד שירות שאת התוכן שלו עוד לא קבעת, בניגוד למה שעשינו כאן בחוק המזון.
אלי אלאלוף: מה זאת אומרת לא קבעתי?
<אפרת אביאני: את המהות של הפיקוח במפעל השחיטה ובבית המטבחיים.
אלי אלאלוף: עד סוף הערב נגמור את זה.
אלי אלאלוף: כרגע מדברים על מספר.
אלי אלאלוף: נא לכלול את המספר הזה 34 אלף כבסיס ושלום על ישראל.
<אריה בן ארי: אני רוצה לחזק את דבריך כי במהות כאן גם נאמר - - -
אלי אלאלוף: הסכמנו.
אלי אלאלוף: כולם מבינים ולא רוצים ללכת לדברים בלתי צפויים.
<נעה בן שבת: המשמעות היא שאנחנו אומרים שהאגרות לפי פסקה זו, פיקוח וטרינרי במפעלים לבשר גולמי.
<נעה בן שבת: התיקון הוא בסעיף 23, נכון?
<רוית ארבל: התיקון הוא גם למפעלי ייצוא.
<רוית ארבל: זה חייב להיות גם וגם.
<רוית ארבל: זה סעיף 317 וזה סעיף 321.
<נעה בן שבת: התיקון אומר שזה ייעשה בהתחשב בסכום הבסיסי.
<נעה בן שבת: אמרנו ישלמו – צריך למצוא את הנוסח הנכון – וייקבעו בהתאם.
<רוית ארבל: בהתאם לסכום הבסיסי.
<נעה בן שבת: בלי הסתמכות על הערכת עלות הפעלה?
<רוית ארבל: זה בדיוק מה שעשו בסכום הבסיסי.
<אבשלום דולב: הסכום הבסיסי הוא בסיס.
<נעה בן שבת: אנחנו חוזרים לסעיף 287 שיש בו את הוראות העיצומים הכספיים.
<נעה בן שבת: הרישא משותפת גם להוראות בחלק הכללי.
<נעה בן שבת: 287.
<נעה בן שבת: עיצום כספי בגובה הסכום הבסיסי הפר בעל רישיון ייצור, בעל תעודת יבואן רשום או משווק הוראה מההוראות לפי פרק זה, כמפורט להלן, רשאי הממונה להטיל עליו עיצום כספי לפי הוראות סימן זה, בסכום הבסיסי, לפי העניין: (12) מנפיק תעודת משלוח למוצרי בשר שלא כוללת את הפרטים הנדרשים, בניגוד להוראות סעיף 211.
<נעה בן שבת: אנחנו מדברים על הפרטים הנדרשים ועלתה כאן סוגיה של מספר הטלפון.
<נעה בן שבת: רציתי לשאול את אלי גורדון אם אפשר בתעודת המשלוח – הייתה מריבה גדולה לגבי מספר הטלפון של המוביל – לומר שההוראה הפלילית הזאת תהיה למעט הפרט הזה המסוים של מספר הטלפון של הנהג.
<רוית ארבל: בואו נהיה הגיוניים.
<רוית ארבל: תעודת משלוח שתכלול את הפרטים המהותיים ואז יחליטו מה מהותי ומה לא מהותי.
<רוית ארבל: אני הולכת אתך.
אלי אלאלוף: תשאירו את זה.
אלי אלאלוף: אני אומר לכם, שימו טלפון במשאית כי זה הכי פשוט.
<אבשלום דולב: זה רק עולה כסף.
<נעה בן שבת: (13) מוציא מוצר בשר מאתר ייצור ברכב שאינו כולל מערכת בקרה ותיעוד תקלות בטמפרטורה שברכב, בניגוד להוראות סעיף 213.
<נעה בן שבת: בסעיף 213 יש עוד דרישות לגבי הרכב ולא רק הטמפרטורה, מערכת בקרה ותיעוד תקלות.
<נעה בן שבת: נשאיר את זה כך, כי זה באמת אולי הפרט הכי אובייקטיבי שצריך לוודא.
<נעה בן שבת: (14) מוציא מוצר בשר מאתר מכירה אל אתר מכירה אחר או ליצרן ברכב שאינו כולל מערכת בקרה ומערכת תיעוד או מוביל מוצר בשר ברכב כאמור, בניגוד להוראות סעיף 216.
<נעה בן שבת: (15) מוציא מוצר בשר מאתר ייצור בתקופת המעבר ברכב שאינו כולל מערכת בקרה ומערכת תיעוד, בניגוד להוראות סעיף 259.
<נעה בן שבת: (16) מוציא מוצר בשר מאתר מכירה אל אתר מכירה אחר או ליצרן בתקופת המעבר ברכב שאינו כולל מערכת בקרה ומערכת תיעוד או מוביל מוצר בשר בתקופת המעבר, כהגדרתה בסעיף 252, ברכב כאמור, בניגוד להוראות סעיף 272.
<נעה בן שבת: אמרת לי קודם שזה לא סעיף 252 אלא סעיף 254.
<נעה בן שבת: סעיף 288, העיצום הכספי הגבוה יותר.
<נעה בן שבת: 288.
<נעה בן שבת: עיצום כספי בשיעור פי אחד וחצי מהסכום הבסיסי הפר בעל רישיון ייצור, בעל תעודת יבואן רשום או משווק הוראה מההוראות לפי פרק זה, כמפורט להלן, רשאי הממונה להטיל עליו עיצום כספי לפי הוראת סימן זה בשיעור פי אחד וחצי מהסכום הבסיסי, לפי העניין: (39) מייצר מוצר בשר בלי שיש בידיו אישור ייצור נאות, בניגוד להוראות סעיף 205(א).
<נעה בן שבת: (40) מוציא מוצר בשר מאתר ייצור או אתר הפעלה בלי שצירף למשלוח של מוצר הבשר תעודת משלוח למוצרי בשר או מבלי שצירף תעודה וטרינרית, ככל שהיא נדרשת, בניגוד להוראות סעיף 209.
<נעה בן שבת: (41) מנפיק תעודת משלוח למוצר בשר, בניגוד להוראות סעיף 210.
<נעה בן שבת: (42) מקבל מוצר בשר מבלי שהתקיימו התנאים הנדרשים לגבי לתעודת המשלוח של מוצר הבשר, בניגוד להוראות סעיף 214.
<נעה בן שבת: (43) מוכר מוצר בשר בלא שהתקיימו התנאים הנדרשים לגבי תעודת המשלוח של מוצר הבשר, בניגוד להוראות סעיף 215.
<נעה בן שבת: (44) מוציא מוצר בשר מאתר מכירה אל אתר מכירה אחר או ליצרן, בלי שצורפה למשלוח של מוצר הבשר תעודת משלוח למוצר בשר חדשה, בניגוד להוראות סעיף 217.
<נעה בן שבת: (45) אני מציעה שנקרא את זה באותו נוסח שקראנו קודם.
<נעה בן שבת: מי שמעביר מוצר בשר לאתר מכירה בניגוד להוראה של רופא וטרינר לפי סעיף 239(ד).
<נעה בן שבת: (46) מוציא מוצר בשר מאתר ייצור בתקופת המעבר, בלי שצורפה למשלוח של מוצר הבשר תעודת משלוח למוצר בשר, בניגוד להוראות סעיף 259(ב)(1) או בלי שצורפה תעודה וטרינרית, בניגוד להוראות סעיף 259(ב)(2).
<נעה בן שבת: (47) מוכר או מחזיק, לפי העניין, בתקופת המעבר מוצר בשר שיוצר או יובא בידי מי שקיבל פטור מבדיקות משנה מלאות, בניגוד להוראות סעיף 272.
<נעה בן שבת: זאת אומרת, בלי שהתקיימו כל התנאים, שמצורפת תעודה וטרינרית וכולי.
<מירה סלומון: אגב, בסעיף 287(16) ההפניה צריכה להיות 273 כי 273 עוסק ברכבי ההובלה.
<נעה בן שבת: סעיף 272 כולל רשימת הוראות לעניין החובה לתקופת המעבר.
<נעה בן שבת: יכול להיות שאפשר כאן לאחד כמה עבירות לעבירה אחת ולומר בתקופת המעבר מי שקיבל פטור כי ההוראה הזאת היא לא מספיק ברורה.
<נעה בן שבת: אנחנו נברר את הנוסח אבל העיקרון הוא שצריך לקיים את הוראות סעיף 272, ומי שמפר אותן, אפשר להטיל עליו עיצום כספי בשיעור האמור.
<נעה בן שבת: אנחנו יכולים לחזור לנושא של הוראת המעבר.
<אילן בלומנפלד: אני רוצה להיכנס דרך סעיף (43) לעניין הוואן-סל.
<אילן בלומנפלד: אנחנו רואים גם לגבי סעיף (43) שיכולה להיות כאן עבירה פלילית, גם בעיצום כספי וגם עבירה עונשית.
<אילן בלומנפלד: אני חוזר לסעיף 218(א).
<אילן בלומנפלד: כרגע החוק אומר שהשר רשאי באישור הוועדה להתקין תקנות בעניין הוואן-סל אבל המצב המשפטי כרגע הוא שבכל הוואן-סלים, מבחינת תעודת משלוח, אנחנו עבריינים.
<אילן בלומנפלד: אני חושב שצריך לתקן את הסעיף, ואם אתם רוצים, יש לי נוסח שאוכל להקריא אותו.
<נעה בן שבת: אתה בסעיף 218.
<אילן בלומנפלד: בסעיף 218(א).
<נעה בן שבת: אבל אנחנו לא יכולים לתקן כאן כי אנחנו צריכים לתקן באיסור.
<נעה בן שבת: אתה מציע להגיד שהוראות סעיף 218(א).
<אילן בלומנפלד: סעיף 218(א) אומר שהשר רשאי, באישור הוועדה, להתקין תקנות לעניין הוואן-סל ואנחנו לא יודעים מתי זה יהיה.
<אילן בלומנפלד: הוא רשאי לעשות זאת מתי שהוא רוצה.
<אילן בלומנפלד: אני אומר שהוראות סימן משנה (ב) בתת סימן ג' לא יחולו על משווק של מוצר בשר מרכב הובלה, שזה הוואן-סל, עד לקביעת הכללים והתנאים כאמור בסעיף זה.
<נעה בן שבת: סימן משנה (ב) בתת סימן ג'.
<אילן בלומנפלד: ותת סימן ג'.
<אילן בלומנפלד: זה גם וגם.
<אילן בלומנפלד: כל הנושא של תעודות המשלוח לא יחול על הוואן-סל עד שלא מתקינים את התקנות.
<נעה בן שבת: אולי צריכים להיות קצת יותר ספציפיים כי אנחנו הרי מדברים על היצרן.
<רוית ארבל: זאת לא רק בעיה של תעודת משלוח אלא זאת גם בעיה של קביעת יעד.
<נעה בן שבת: קביעת יעד בתעודת המשלוח.
<נעה בן שבת: הבעיה היא שבתעודת המשלוח את צריכה לקבוע יעד.
<נעה בן שבת: אולי נלך לסעיפים הספציפיים שמחייבים אותנו להנפיק, ב-210, כי אם אנחנו לא כותבים את זה ב-210, הבעיה היא ב-210.
<אילן בלומנפלד: גם ב-217.
<אילן בלומנפלד: גם ב-215 וגם ב-211.
<אילן בלומנפלד: אני חושב שהניסוח שלי הוא טוב.
<נעה בן שבת: אין טעם לעשות החרגה כל כך רחבה.
<נעה בן שבת: אנחנו צריכים לעשות החרגה במקום בו יש בעיה.
<נעה בן שבת: צריך להתגבר על 211 כי שם כתוב מה צריכה לכלול תעודת משלוח.
<נעה בן שבת: אחרי כן סעיף 215, גם הוא אומר תעודת משלוח.
<נעה בן שבת: התקיימו התנאים שאמורים ב-214.
<נעה בן שבת: אני יודעת מה אתה רוצה להגיד.
<נעה בן שבת: אתה רוצה להגיד שההוראה בתוך 211, ההוראה שמחייבת לקבוע יעד, היא תחול רק כאשר יהיו תקנות.
<נעה בן שבת: זה מאוד מסובך.
<מירה סלומון: אז יש לך תעודת משלוח ובכל מקום שיש לך תעודת משלוח.
<נעה בן שבת: אני אגיד לך למה.
<נעה בן שבת: אחרת את מבטלת את כל היעדים.
<נעה בן שבת: אין לך יעד ואת לא יכולה להשתמש במערכת הממוחשבת ואין לך שום הוראה.
<נעה בן שבת: זה לא בסדר.
<אלי גורדון: לא, זה לא פתרון טוב.
<שי סומך: אני חושב שהרגולטור יצטרך לפרש מה זה יעד לעניין ואן-סל.
<שי סומך: זה יצא באיזה שהן הנחיות.
<שי סומך: אני חושב שצריך לציין את היעד.
<שי סומך: יכול להיות שהיעד הוא להפיץ לאיזשהו יעד כללי.
<שי סומך: זה לא סותר הנחיה של הרגולטור לקבוע איזשהו יעד כללי ולא יעד ספציפי.
<שי סומך: לא כתוב יעד ספציפי.
<שי סומך: אני לא מציע למחוק את זה.
<שי סומך: נראה לי שהדיון הזה כבר התקיים.
<שי סומך: לרגולטור עדיין יש את החופש לקבוע הנחיות ולקבוע מה זה יעד לגבי ואן-סל.
<שי סומך: אני לא חושב שעכשיו בלוח הזמנים הזה אפשר לעשות את זה.
<נעה בן שבת: אולי נלך ברוח מה שאתה מציע ונגיד שכאשר מדובר בוואן-סל, כל עוד לא נקבעו תקנות אחרות, היעד הוא הרכב עצמו.
<שי סומך: אני הייתי משאיר את זה להנחיות כי זה מורכב.
<שי סומך: אני חושב שיש כאן מספיק חופש לרגולטור לקבוע מה זה בדיוק היעד.
<שי סומך: צריך להיות יעד ויכול להיות שהיעד יהיה יעד כללי.
<שי סומך: זה לא מונע מהרגולטור לקבוע שהיעד יהיה יעד כללי.
<נעה בן שבת: אלי, אתם היום עושים איזשהו פיקוח על הוואן-סל?
<נעה בן שבת: אתם מרשים לו לפעול?
<אלי גורדון: ברשותכם, אני מבקש אם אפשר להיצמד להצעה של שי.
<אלי גורדון: זה ייתן מענה לכולם.
<אלי גורדון: להשאיר את הנוסח כפי שהוא ואנחנו נגדיר בהנחיות מה לעניין ואן-סל.
<רוית ארבל: אנחנו ממש מתנגדים.
<רוית ארבל: יש שתי חלופות שהוצעו כאן.
<רוית ארבל: ההצעה הזאת היא כל כך לא באה בחשבון מכל כך הרבה סיבות.
<רוית ארבל: כרגע קובעים עבירה פלילית ויש בעיה בתקופת המעבר.
<רוית ארבל: כולם מבינים שיש בעיה בתקופת המעבר כי זה בלתי ניתן לביצוע, כי עוד לא נקבעו תקנות לגבי ואן-סל ואומרים שנשאיר את זה לפרשנות ואנחנו נקבע הנחיות.
<רוית ארבל: אני לא מצליחה להבין איך בכלל מציעים את זה.
<אלי גורדון: לא זה מה שנאמר.
<רוית ארבל: זה בדיוק מה שנאמר, שייקבעו הנחיות, אבל לא משנה.
<רוית ארבל: מה שאנחנו מציעים, אני חושבת שמה שנעה הציעה יכול להיות פתרון מצוין.
<רוית ארבל: ייקבע שלעניין ואן-סל, אולי הכתובת של היצרן או קביעת יעד כללי.
<נעה בן שבת: היעד יהיה רכב הוואן-סל.
<רוית ארבל: זה גם פתרון.
<רוית ארבל: אפשרות שנייה היא מה שהוצע כאן, להחריג את האיסור הזה על ואן-סל בתקופת המעבר אלא אם כן תהיה כאן התחייבות להתקין תקנות עד כניסת החוק לתוקף, אבל אני מבינה שזה לא מה שיקרה.
<רוית ארבל: אי אפשר לקבוע עבירה פלילית ולהגיד אתם תהיו בהפרה ואנחנו מבטיחים לכם שלא נאכוף.
<שי סומך: זה לא מה שאמרנו.
<נעה בן שבת: תופעת הוואן-סל היא תופעה מאוד רחבה?
<רוית ארבל: מאוד מאוד רחבה.
<רוית ארבל: זאת בדיוק הסיבה לדאגה.
<רוית ארבל: יש קווי הפצה של מפיצים עצמאיים שלוקחים תוצרת ומפיצים אותה.
<אלי גורדון: ברשותך אדוני היושב ראש, אני רוצה להזכיר לכולם שאותם ואן-סלים הופכים להיות משווקים והם מחויבים כבר לפי חוק לקבל רישיון הובלה.
<אלי גורדון: יש להם רישיון לניהול עסק.
<קריאה: רישיון הובלה בקירור.
<אלי גורדון: זה רישיון לניהול עסק, חברים.
<אלי גורדון: אני מדבר על רישיון הובלה מתוקף חוק זה.
<אלי גורדון: מכיוון שיש כבר רמה אחת של רישוי, הרבה יותר קל יהיה להגדיר שכל אלה, ואני שוב חוזר להצעה של שי אליה אני מתחבר - - -
אלי אלאלוף: אתה יכול להתייחס להצעה של נעה ולומר למה היא לא טובה?
<אלי גורדון: אני פשוט לא יודע איך לתרגם אותה הלכה למעשה.
<נעה בן שבת: הוואן-סל יהיה היעד.
<נעה בן שבת: יהיה כתוב מספר הרכב והוא היעד.
<אלי גורדון: אני פשוט רוצה לדמיין צעד אחד אחרי כן, כאשר זה יגיע לשלוש-ארבע נקודות מכירה.
<אלי גורדון: הסחורה הגיעה כבר והיא נמצאת.
אלי אלאלוף: זאת בעיה שלו.
אלי אלאלוף: זה כמו שאתה שולח לחנות שלא מפעילה את כל האזהרות שאתה אומר.
<נעה בן שבת: חובת העקיבות עדיין קיימת אבל לפחות מבחינת היצרן, הוא מוציא את המוצר לוואן-סל והוא לא צריך לדעת מעבר לזה.
<נעה בן שבת: יכול להיות שהמערכת הממוחשבת לא תעלה על זה.
<אלי גורדון: זה הוא אבל לעקיבות ולשרשרת האספקה, אנחנו יודעים לתת מענה, נניח, אבל מה קורה כאשר בסופו של דבר לחנות מגיע המפקח.
<נעה בן שבת: לא רק שאין עקיבות אלא אנחנו הרי רוצים לדעת לאיזה אתר זה מגיע כי יכול להיות שיש סירוב לגבי אתר היעד.
<נעה בן שבת: יש לנו ארבע שנים כדי לטפל בזה.
<נעה בן שבת: אולי נחכה?
אלי אלאלוף: הבעיה היא איך הם מסתובבים ארבע שנים.
<אילן בלומנפלד: אני רוצה לדבר על העיקרון.
<נעה בן שבת: אני דווקא חושבת שאולי כדאי, בגלל שהנושא הוא באמת מורכב ובאמת טעון תקנות, צריך להיות כאן הסדר שמספיק חושבים עליו ומספיק יודעים אותו.
<נעה בן שבת: אני חושבת שלכן זה יותר מתאים לתקנות.
<נעה בן שבת: יש לנו ארבע שנים להתקין את התקנות.
אלי אלאלוף: אומרים לנו שעד אז הוואן-סל הוא עבריין.
<שי סומך: החוק ייכנס לתוקף עוד ארבע שנים.
<נעה בן שבת: האיסור.
<רוית ארבל: אם יתקינו את התקנות עד שהחוק ייכנס לתוקף, לא תהיה בעיה.
<נעה בן שבת: זה מה שנקבע.
<נעה בן שבת: אני רוצה להציע שנקבע שהתקנות תקבענה עד כניסת החוק לתוקף.
<נעה בן שבת: התקנות לוואן-סל לפי סעיף 218א, תהיה חובה להתקין אותן לפני תחילת תוקפו או עד יום תחילת תוקפו של הפרק הזה.
אלי אלאלוף: נמצא פתרון.
<אבשלום דולב: זאת שנה ולא ארבע שנים.
<נעה בן שבת: האיסור להעביר את מוצר הבשר ללא תעודת המשלוח, ואז יש לך בעיה בתעודת המשלוח.
<נעה בן שבת: ההוראה של 218 עומדת כשלעצמה.
<רוית ארבל: הבעיה היא לא 218 אלא הבעיה היא כל האיסורים שנקבעים לפני 218.
<נעה בן שבת: בסדר, אבל כולם בסימן ח'.
<אילן בלומנפלד: אדוני היושב ראש, אני רוצה להבהיר מתי זה נכנס לתוקף.
<אילן בלומנפלד: אנחנו מבינים את זה שזה תוך שנה, לפי סעיף 160.
<אילן בלומנפלד: סעיף 160, זה לא עוד ארבע שנים.
<נעה בן שבת: סעיף 160 כבר הוצבע.
<נעה בן שבת: זה סעיף הסדרת העקיבות ולגביו נקבעה הוראה שיהיו תקנות והסעיף הזה סגור.
<נעה בן שבת: עכשיו אתה אומר לגבי מוצר בשר ותעודת המשלוח שלו, חזרת לצורך כך לסעיף ההוא, בעניין הזה אנחנו אומרים שהתקנות הראשונות יותקנו עד ליום תחילתו של פרק זה.
<שי סומך: יונחו על שולחן הוועדה.
<נעה בן שבת: אתה מציע פחות מארבע וחצי.
<נעה בן שבת: שלוש וחצי.
<נעה בן שבת: אנחנו חוזרים להוראות המעבר.
<נעה בן שבת: היינו בסעיף 260.
<שי סומך: צריך להחליף כמעט את כל הסעיף.
<שי סומך: אדוני, התיקון של הסעיף נובע מהתובנה שלנו שצריך לבטל את האפשרות לקצר את התקופה של הפיקוח הווטרינרי בשווקים, זאת אומרת, את הכניסה לתוקף של הפיקוח הווטרינרי בשווקים.
<שי סומך: השתכנענו שצריך לסנכרן בין הכניסה לתוקף של הפיקוח הווטרינרי בשווקים לבין הכניסה לתוקף של הפיקוח הווטרינרי במפעלים.
<שי סומך: אז זה משפיע גם על סעיף 260.
<שי סומך: השאלה אם אתם רוצים שאני אציג את כל התיקונים שנוגעים לזה או שבסוף הוראות המעבר אני אציג את התיקונים.
<נעה בן שבת: אני מציעה, אדוני, שהמתווה כן יוצג עכשיו.
<נעה בן שבת: אולי תסביר גם למה זה נדרש כי אם הבנתי נכון, הצורך לבטל את אפשרות הקיצור היא אגב הערה שנשמעה כאן אתמול לפיה בעצם הרשויות יצטרכו בתקופת המעבר להמשיך ולערוך בדיקות משנה ובאותו זמן יכול להיות שהתאגיד יצטרך כבר להתחיל לתת שירותים והרופאים לא יוכלו לעבור לתאגיד.
<נעה בן שבת: אז נוצרת איזושהי בעיה בסנכרון.
<שי סומך: גם תהיה בעיית מימון כי האגרות יגיעו לתאגיד ולא לרשויות והרשויות ימשיכו להיות מחויבות לספק את הפיקוח.
<שי סומך: אני אציג את התיקונים.
<שי סומך: אנחנו מדברים על סעיף 252 בעמוד 33.
<שי סומך: בהגדרת יום תחילתו של הפיקוח הווטרינרי הארצי במפעלים, צריך למחוק את המילה במפעלים ואני כבר אמר שצריך לתקן את כל האזכורים להגדרה.
<נעה בן שבת: מוחקים את יום תחילתו של הפיקוח הווטרינרי הארצי וזה יהיה פיקוח וטרינרי ארצי לכולם.
<נעה בן שבת: יהיה מועד אחד.
<שי סומך: בכל מקום שכתוב יום תחילתו של הפיקוח הווטרינרי הארצי בשווקים, צריך להחליף את זה ליום תחילתו של הפיקוח הווטרינרי הארצי.
<קריאה: זה אומר שווקים ומפעלים.
<שי סומך: בסעיף 253, סעיף קטן (ב), פסקה (3) צריכה להימחק כי היא מדברת על הוראות שיחולו רק כשיהיה הפיקוח הווטרינרי בשווקים ואנחנו הרי מבטלים את האפשרות.
<נעה בן שבת: אנחנו נעשה את תיקוני הנוסח בכל מקום.
<נעה בן שבת: בכל מקום שכתוב יום תחילתו של הפיקוח בשווקים, יהיה יום תחילתו של הפיקוח הארצי.
<נעה בן שבת: כך יהיה גם בכל מקום שכתוב יום תחילתו של הפיקוח הארצי במפעלים.
<שי סומך: סעיף 257, פסקה ׁ(1) מדבר על התנאים למתן פטור ואחד התנאים הוא מינוי וטרינר.
<מירה סלומון: ההגדרה ב-254 לתקופת המעבר, גם אותה שינית.
<שי סומך: זה רק למחוק את המפעלים.
<שי סומך: אני לא חוזר בכל מקום שצריך למחוק את המילה במפעלים.
<שי סומך: זה לאורך כל החוק.
<שי סומך: סעיף 257(1) הוא הוראה שמדברת על התנאים למתן פטור מבדיקות משנה ואחד התנאים הוא מינוי וטרינר.